

**ประกาศองค์การบริหารส่วนตำบลปากพนังฝั่งตะวันตก**

**เรื่อง จ่ายขาดเงินสะสม ประจำปีงบประมาณ ๒๕๕๖ ครั้งที่ ๑**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยสภาองค์การบริหารส่วนตำบลปากพนังฝั่งตะวันตก ได้มีมติอนุมัติให้องค์การบริหารส่วน

ตำบลปากพนังฝั่งตะวันตกจ่ายขาดเงินสะสมในการประชุมสมัยสามัญ สมัยที่สอง ครั้งที่ ๑ ประจำปี ๒๕๕๖ เมื่อวันที่ ๒๐ มิถุนายน ๒๕๕๖ จำนวน ๘ โครงการ เป็นเงินงบประมาณ ๑,๕๖๓,๔๗๗ บาท (หนึ่งล้านห้าแสนหกหมื่นสามพันสี่ร้อยเจ็ดสิบเจ็ดบาทถ้วน ) ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติมจนถึง ( ฉบับที่ ๒ ) พ.ศ.๒๕๔๘ ข้อ ๘๙ รายละเอียดดังต่อไปนี้

1. โครงการยกระดับถนนบางลึกตอนล่าง บริเวณบ้านนายกริช - บ้านนายสุภาพ ขนาดกว้างเฉลี่ย 3.50 ม. ยาว 450 ม. โดยทำการถมดินลูกรังยกระดับจำนวนไม่น้อยกว่า 630 ลบ.ม. ปรับผิวจราจรด้วยหินคลุก จำนวนไม่น้อยกว่า 157 ลบ.ม. พร้อมเกลี่ยเรียบและติดตั้งป้ายประชาสัมพันธ์โครงการ จำนวน 2 ป้าย **งบประมาณ 328,800.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๗๒

2. โครงการก่อสร้างถนน คสล.ซอยสวนส้มโอ หมู่ที่ 3 ขนาดกว้าง 3.00 เมตร ยาว 170.00 เมตร หนา 0.15 ม.หรือมีพื้นที่ไม่น้อยกว่า 510 ตร.ม. พร้อมลงหินคลุกไหล่ทางเฉลี่ย 0.50ม. (ข้างเดียว) และติดตั้งป้ายประชาสัมพันธ์โครงการ จำนวน 2 ป้าย **งบประมาณ 280,000.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๖๗

3.โครงการขุดลอกคูส่งน้ำสายทองคำ - ดวงศิริ หมู่ที่ 2 บริเวณที่ตื้นเขินเพื่อให้น้ำสามารถไหลผ่านได้สะดวก โดยทำการขุดลอกท้องคูส่งน้ำให้มีความกว้าง 2.50 เมตร ลึกเฉลี่ย 1.00 ม. ระยะทาง 2,000 ม. ปริมาตรดินขุดไม่น้อยกว่า 3,000 ลบ.ม. พร้อมปรับเกลี่ยดินขุดตลอดสาย งบประมาณ **78,700.-บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๖๗

4. โครงการก่อสร้างถนนสายผูกพัน หมู่ที่ 1 ขนาดกว้าง 4.00 ม. ยาว 200 ม. โดยทำการลงดินลูกรังจำนวนไม่น้อยกว่า 1,245 ลบ.ม. พร้อมเกลี่ยเรียบ พร้อมติดตั้งป้ายประชาสัมพันธ์โครงการ จำนวน 2 ป้าย **งบประมาณ 406,600.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๖๓

5. โครงการจ้างเหมาติดตั้งไฟฟ้าสาธารณะในเขตพื้นที่ อบต. จำนวน 30 จุด  **งบประมาณ 89,000.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๔๘

6**.** โครงการก่อสร้างสะพาน คสล.ตัวทีบ้านท้องโกงกาง หมู่ที่ 4 ตำบลปากพนังฝั่งตะวันตก โดยทำการก่อสร้างสะพานให้ผิวจราจรกว้าง 0.90 เมตร ระยะทาง 33 เมตร ตามแบบแปลนของ อบต.ปากพนังฝั่งตะวันตก แบบ อบต.ปน.ตก. เลขที่ 4/2556  **งบประมาณ 75,000.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๘๓

-๒-

7**.** โครงการปรับปรุงถนนสายบ้านนายเชื้อ ,สายครูระ – มาบทอง,สายนายเทศ โดยใช้หินคลุก จำนวนไม่น้อยกว่า 160 ลบ.ม. พร้อมเกลี่ยเรียบ  **งบประมาณ 91,000.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๗๗, ๗๙

8**.** โครงการขยายเขตจำหน่ายน้ำบริเวณสายบ้านบางผึ้ง หมู่ที่ 1 ตำบลปากพนังฝั่งตะวันตก อ.ปากพนัง จ.นครศรีธรรมราช โดยใช้ท่อ HDPE 100 Ø 110 มม. PN 6.3 ระยะทาง 240 ม. พร้อมติดตั้งป้ายประชาสัมพันธ์โครงการ จำนวน 2 ป้าย **งบประมาณ 214,377.- บาท** ปรากฏในแผนพัฒนาสามปี พ.ศ.๒๕๕๖ – ๒๕๕๘ หน้า ๘๕

 **รวมเป็นเงินทั้งสิ้น 1,563,477.- บาท (หนึ่งล้านห้าแสนหกหมื่นสามพันสี่ร้อยเจ็ดสิบเจ็ดบาทถ้วน)**

องค์การบริหารส่วนตำบลปากพนังฝั่งตะวันตก จึงขอประกาศการจ่ายขาดเงินสะสม เพื่อดำเนินการตามโครงการข้างต้น และประกาศให้ประชาชนทั่วไปได้ทราบโดยทั่วกัน

 ประกาศ ณ วันที่ ๒๔ มิถุนายน พ.ศ. ๒๕๕๖

 ประเสริฐ แดงเรือง

 (นายประเสริฐ แดงเรือง)

 นายกองค์การบริหารส่วนตำบลปากพนังฝั่งตะวันตก